প্রেসিডেন্ট সোসার কথার জবাবে প্রেসিডেন্ট ট্রাম্প তাঁকে পালটা প্রশ্ন করেন। তিনি বলেন, “আমিও দেখেছি পর্তুগাল খুব ভাল খেলছে। আচ্ছা রোনাল্ডোকে আপনার কেমন ফুটবলার বলে মনে হয়?” ট্রাম্পের প্রশ্নের উত্তর সোসা দেন এক কথায়। তিনি বলেন, “রোনাল্ডোই বিশ্বের সেরা ফুটবলার।” অমনি সুযোগ পেয়ে যান ট্রাম্প, রসিকতার সুরে তিনি সোসাকে বলেন, “রোনাল্ডো তো বিশ্বের সেরা ফুটবলার, তিনি যদি আপনার বিরুদ্ধে রাষ্ট্রপতি পদের জন্য ভোটে দাঁড়ান?” এ প্রশ্নে প্রথমে কিছুটা অপ্রস্তুত হয়ে পড়েন পর্তুগিজ প্রেসিডেন্ট। কিছুটা সামলে নিয়ে তিনি অবশ্য মোক্ষম জবাব দেন। বলেন, “আমাদের দেশটা আপনাদের মতো নয়, এখানে সবাই ভোটে জেতেন না, রোনাল্ডোও জিতবেন না, আর সেটা হয়তো আপনিও জানেন।” কী ভেবে একথা বললেন পর্তুগিজ প্রেসিডেন্ট, তবে কী তিনি ট্রাম্পের জয়কে কটাক্ষ করলেন? সে প্রশ্নের উত্তর খুঁজছে নেটদুনিয়া।